b'\n_START_ARTICLE_\nMartin Luther (diplomat)\n_START_SECTION_\nTidlig karriere\n_START_PARAGRAPH_\nI 1914 meldte Luther sig som frivillig til krigstjeneste under 1. verdenskrig, og han blev i 1918 forfremmet til l\xc3\xb8jtnant. Senere arbejdede han som m\xc3\xb8belspedit\xc3\xb8r. Han meldte sig ind i NSDAP i marts 1932. _NEWLINE_Luther blev brugt af Joachim von Ribbentrop til at flytte hans m\xc3\xb8bler fra Berlin til London da Ribbentrop blev ambassad\xc3\xb8r der. Han blev der efter ansat af Ribbentrop og hans hustru som interi\xc3\xb8rarkitekt for den nye tyske ambassade, som Ribbentrop havde bygget i London. Luther var en dygtig planl\xc3\xa6gger, og det f\xc3\xb8rte til, at han blev engageret som en af lederne af Ribbentrops partibaserede udenrigspolitiske r\xc3\xa5dgivningsgruppe (Dienststelle Ribbentrop) senere samme \xc3\xa5r. Han blev en af Ribbentrops favoritter, n\xc3\xa5r det gjaldt at f\xc3\xa5 "ordnet" ting. Efter, at Ribbentrop overtog stillingen som tysk udenrigsminister i 1938 (efter Konstantin von Neurath), blev Luther leder for NSDAP-afdelingen ved Ausw\xc3\xa4rtiges Amt. I 1941 blev han ministerialdirekt\xc3\xb8r med embedsbetegnelsen understatssekret\xc3\xa6r.\n_START_SECTION_\nLuther og j\xc3\xb8derne\n_START_PARAGRAPH_\nLuther var fra 1940 til 1943 som leder for Afdeling D (Tyskland) ansvarlig for samarbejdet med Himmler og RSHA og for fagomr\xc3\xa5det D III (Judenfrage, Rassenpolitik, Information der Auslandsvertretungen \xc3\xbcber wichtige innenpolitische Vorg\xc3\xa4nge, oversat: "J\xc3\xb8desp\xc3\xb8rgsm\xc3\xa5let, racepolitik, udenrigsrepr\xc3\xa6sentationernes informationer om vigtige indenrigspolitiske begivenheder"). Ved sit t\xc3\xa6tte samarbejde med Adolf Eichmanns tjenestested gjorde Luther Afdeling D til en af de embedsinstanser, som sysselsatte sig med Endl\xc3\xb6sung ("Den endelige l\xc3\xb8sning" p\xc3\xa5 "j\xc3\xb8desp\xc3\xb8rgsm\xc3\xa5let"). _NEWLINE_Luther deltog i Wannsee-konferencen 1942. Luther var en af de virksomme bag forflytningen af j\xc3\xb8der \xc3\xb8stp\xc3\xa5, da muligheden for at sende dem til Pal\xc3\xa6stina bortfaldt som f\xc3\xb8lge af, at engl\xc3\xa6nderne forhindrede al tysk skibsfart. Han forfattede det kendte memorandum af 21. august 1942, hvori han gjorde sig til talsmand for at tvangsforflytte j\xc3\xb8derne i Europa til de af Tyskland besatte omr\xc3\xa5der i \xc3\x98steuropa som erstatningsl\xc3\xb8sning for Ha\'avara-planen og den mislykkede Madagaskar-plan.\n_START_SECTION_\nKomplot mod Ribbentrop\n_START_PARAGRAPH_\nM\xc3\xa6rkelig nok fortsatte Luther ogs\xc3\xa5 under denne periode at virke som fru Ribbentrops assistent ved udvalg af design og m\xc3\xb8bler til hendes forskellige huse og til at give hende r\xc3\xa5d om moden. Luther br\xc3\xb8d sig ikke om at arbejde for Ribbentrops hustru og tilkendegav over for venner, at hun behandlede ham som en af tjenerstaben. Dette var begyndelsen p\xc3\xa5 bruddet mellem ham og familien Ribbentrop._NEWLINE_I 1943 var Luther involveret i et fors\xc3\xb8g p\xc3\xa5 at f\xc3\xa5 Ribbentrop afsat i h\xc3\xa5b om selv at overtage dennes stilling. Blandt de andre centrale personer i planl\xc3\xa6gningen var Marschall von Bieberstein (ligeledes fra udenrigsdepartementet) og Walter Schellenberg (en efterretningsofficer). Gruppen var kommet frem til, at udenrigsdepartementet m\xc3\xa5tte ledes af nogen, som ville v\xc3\xa6re beredt til at forhandle om fred med de vestallierede, og tog indirekte kontakt med Vatikanet, som de ans\xc3\xa5 som en mulig kontaktvei. Pave Pius XII tilkendegav indirekte velvillighed ved at rette et \xc3\xa5bent brev til sin statssekret\xc3\xa6r kardinal Luigi Maglione, hvori han opfordrede til b\xc3\xb8nner for fred, s\xc3\xa6rlig fra b\xc3\xb8rn. _NEWLINE_Ribbentrop blev klar over planerne om at f\xc3\xa5 ham skubbet til side. Luther blev derfor den 16. februar 1943 indsat i koncentrationslejren Sachsenhausen, som "privilegeret" fange. Med undtagelse af Schellenberg blev de \xc3\xb8vrige sendt til fronten, hvilket ofte bet\xc3\xb8d den visse d\xc3\xb8d._NEWLINE_Han faldt i h\xc3\xa6nderne p\xc3\xa5 Den r\xc3\xb8de h\xc3\xa6r i maj 1945 og d\xc3\xb8de kort efter.'